ལོ་རྒྱུས་ཀྱི་རྒྱུ་ཆ་ལྟར་ན།མཁར་འདི་ཅིན་ནུབ་མའི་ཡོན་ཁང་ལོ་བཞི་བར་གསར་དུ་བརྩིགས་པ་དང་ཅིན་ཁྲང་ཅིན་གྱི་སྲིད་འཛིན་ལྟེ་གནས་བྱས།ཐང་ཝུའུ་ཏེའི་ཁྲི་ལོ་བཞི་བར་ཀྭ་ཆུའི་སྲིད་འཛིན་ལས་ཁུངས་བཙུགས་ཤིང་།དེ་ནས་བཟུང་ཀྭ་ཆུའི་མཁར་ཞེས་གྲགས།ཐང་གི་ཏ་ལི་ཁྲི་ལོ་བཅུ་གཅིག་སྤྱི་ལོ་༧༧༦ལོཔར།བོད་བཙན་པོའི་དམག་གིས་ཡང་བསྐྱར་བཟུང་།ཏུན་ཧོང་ཡིག་རྙིང་ལས།ཡོས་བུའྀ་ལོ་ལ་་་རྒྱའྀ་མཁརཀྭ་ཅུ།སྀན་ཅང་ཕབ་ཅེས་གསལ་བ་ལྟར།བོད་ཀྱིས་དང་ཐོག་སྤྱི་ལོ་༧༢༧ལོར་ཀྭ་ཆུ་མཁར་ཐོག་མར་བླངས་པ་ཡིན་ལ།ཐང་ཡིག་རྙིང་མ་ལས།ལོ་དེའི་སྤྱི་ལོ༧༢༧ལོ་ཟླ་དགུ་བར།བྷོད་ཀྱི་དམག་དཔོན་ཆེན་པོ་སྟག་སྒྲ་ཁོང་ལོད་དང་འབྲོ་ལུང་མང་བོ་རྗེ་བྱ་བ་གཉིས་ཀྱི་བཀྭའ་ཀྲིག་ཏུ་དམག་དྲངས་ཏེ།དེ་གའི་ཚི་ཧྲི་ཐི་ཡོན་ཞན་དང་ལྭང་ཅིན་ཁྲོའི་ཡབ་ལྭང་ཧྲིག་གཉིས་བཟུང་།མཁར་དུ་ཡོད་པའི་རྒྱུ་ནོར་རྣམས་འཕྲོག་སྟེ་ཁྱེར།མཁར་ཀྱང་བཤིག་སྟེ་ཕྱིར་ལོགཅེས་གསལ་བ་ལྟར་ན་དང་ཐོག་ཀྭ་ཆུ་ལ་དམག་དྲངས་ཏེ་ཚུར་ལེན་མཁན་ནི་བོད་ཀྱི་དམག་དཔོན་ཆེན་པོ་སྟག་སྒྲ་ཁོང་ལོད་དང་འབྲོ་ལུང་མང་བོ་རྗེ་གཉིས་ཡིན་པ་ཤེས་ཐུབ།ཡང་ཐོག་མར་ཤ་ཅུ་ལ་དམག་མ་དྲངས་པར་ཀྭ་ཆུ་ལ་དྲངས་པ་ལ་དཔག་ན་དེ་དུས་བོད་ཀྱིས་ནུབ་ལྗོངས་ནས་དམག་དཔུང་ཤར་ཕྱོགས་སུ་དྲངས་པ་ཞིག་མ་ཡིན་པར་ལྷོ་ཕྱོགས་ནས་བྱང་དུ་དྲངས་པ་དང་།དེ་ཡང་ད་ལྟའི་མཚོ་ནུབ་ཕྱོགས་ནས་མདོ་ལ་རིང་མོ་བརྒལ་ཏེ་ནུབ་བྱང་ཕྱོགས་སུ་དམག་དྲངས་པར་གདོན་མི་ཟ་སྙམ།རྒྱུ་མཚན་ནི་བློན་སྟག་སྒྲ་ཁོང་ལོད་ཀྱི་མཚན་གཞན་ལ་དབའས་སྟག་སྒྲ་ཁོང་ལོད་ཟེར་བ་དང་།དབའས་ནི་ཁོང་གི་རུས་ཡིན་ལ།ད་ལྟའི་མཚོ་ནུབ་ཕྱོགས་ནདབའས་ཚྭ་མཚོདངདབའས་གཞུངཞེས་པའི་ས་མིང་མ་འགྱུར་པར་ཡོད་པ་དང་།དེ་དག་ནི་ཁོང་གི་ཁྱིམ་རྒྱུད་དང་དམག་དཔུང་རྒྱུན་སྡོད་བྱེད་ས་ཡིན་པས་མིང་དེ་ལྟར་ཐོགས་པར་སྙམ།